***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2023-2024 нче уку елы)

**6 нчы сыйныф**

**Үткәрү вакыты – 150 минут**

**Максималь балл – 58**

**I. Тестлардан дөрес җавапны билгеләгез.**

1. Җөмләдә кулланылган тел арты [**к**] авазының санын билгеләгез. **(2 балл)**

*Куркакның йодрыгы кесәсендә.* (Мәкаль)

**а) 1**

ә) 2

б) 3

в) 4

2. Җөмләдәге ирен гармониясенә буйсынган сүзләр санын билгеләгез. **(2 балл)**

*Җәен йоклама, кышын өлгерерсең.* (Мәкаль)

**а) 1**

ә) 2

б) 3

в) 4

3. Сүзнең басымы дөрес күрсәтелгән рәтне билгеләгез. **(2 балл)**

а) у′-кы-мый-лар

**ә) у-кы′-мый-лар**

б) у-кы-мы′й-лар

в) у-кы-мый-ла′р

4. Синонимнарны билгеләгез. **(2 балл)**

а) җырлый, бии

ә) утыра, баса

б) йөгерә, атлый

**в) ялтырый, җемелди**

5. Фразеологизмның антоним парын билгеләгез. **(2 балл)**

***Балтасы суга төшү***

а) су кебек эчү

ә) утлы табага бастыру

б) агач атка атландыру

**в) түбәсе күккә тию**

6. Җөмләдәге ясалма сүзне билгеләгез. **(2 балл)**

*Бер карлыгач килү белән, яз башланмый.* (Мәкаль)

а) карлыгач

ә) килү

б) белән

**в) башланмый**

7. Җөмләдәге калын хәрефләр белән бирелгән исемнең килешен билгеләгез. **(2 балл)**

*Кеше яраткан* ***эшен*** *яхшы эшли.* (Мәкаль)

а) баш килештә

**ә) төшем килешендә**

б) чыгыш килешендә

в) урын-вакыт килешендә

8. Кимлек дәрәҗәсендәге сыйфатны билгеләгез. **(2 балл)**

а) сары

ә) сарырак

б) сап-сары

**в) саргылт**

9. Җөмләдәге фигыльнең төрен билгеләгез. **(2 балл)**

*Батырлыгыңны мәйданда сынат.* (Мәкаль)

а) хәзерге заман хикәя фигыль

ә) үткән заман хикәя фигыль

б) киләчәк заман хикәя фигыль

**в) боерык фигыль**

10. Җөмләнең хәбәрен билгеләгез. **(2 балл)**

*Көндезге эш кичке эштән көләр.* (Мәкаль)

а) көндезге

ә) эш

б) эштән

**в) көләр**

**II. Башыгызны эшләтегез.**

Яхшы җиргә төшкән орлык югалмас. **(5 балл)**

**III. Теоретик бирем.**

Сызыклар өстенә тиешле сүзләрне өстәп языгыз. **(8 балл)**

[у] – калын, **иренләшкән** сузык аваз. Төлке – **исем** сүз төркеме, ә хәйләкәр – **сыйфат**. Җәй – **кыш** – антоним сүзләр. Чүп – **тамыр** исем, чүплек – ясалма исем. Сыер, сарык, чыпчык **нәрсә**? соравына җавап бирә. -дан/-дән – **чыгыш** килеше кушымчасы. Китте – **үткән** заман хикәя фигыль.

**IV. Гамәли-иҗади бирем.**

1. Шигырьдәге җөмләләрне татар теленә тәрҗемә итеп языгыз. **(4 балл)**

Наступили холода.

Обернулась в лёд вода.

Длинноухий зайка серый

Обернулся зайкой белым.

2. Төшеп калган хәрефләрне языгыз. **(3 балл)**

Әппәс исемле бер бәләкәй аю баласы яши икән урманда. Ул яз көне бакча казыган, бер түтәлгә кишер чәчкән. Кәбестә, кыяр да утырткан. Помидор белән шалкан да үстергән ул.

Көз җиткән. Яшелчәләр **ө**лгергән. **Бәләкәй аю баласы кишерне дә алган, кәбестәне дә алган, кыяр белән помидорны да җыйган, шалканны да йолкыган.**

Аю урмандагы барлык **җ**әнлекләрне яшелчәләр белән с**ы**йлаган. Барысы да Әппәскә рә**х**мәт укыганнар. Кыш җиткән. Кыш җиткәч, аюлар кар астындагы **ө**ннәренә кереп йокларга ята. Бәләкәй Әппәс тә кар астына к**у**ыш ясаган да йокларга яткан. (*Рабит Батулладан*)

2.1. Сингармонизм законының рәт гармониясенә буйсынмаган сүзләрне күчереп языгыз. **(1 балл) помидор, помидорны**

2.2. Текстта кулланылган антоним сүзләрне парлап языгыз. **(4 балл)** яз– **көз,** чәчкән – **җыйган,** утырткан – **алган/йолкыган,** үстергән – **йолкыган/алган** (төрле вариантта бирергә мөмкиннәр)

2.3. Калын хәрефләр белән бирелгән җөмләдәге тиңдәш кисәкләрне күчереп языгыз. **(3 балл)** **алган, алган, җыйган, йолкыган; кыяр, помидорны**

3. Әппәс, йоклаганда, нинди төш күрер икән? Фикерләрегезне 8-10 җөмләдән торган бәйләнешле текст итеп оештырыгыз. (**10 балл**)